
Hydrologiske pålegg gis i stort sett bare i forbindelse med vassdragsreguleringer. Regulantene er enten staten, kommuner eller private, noen ganger med blandet eierskap. Det er derfor vanskelig å sette opp kostnader for hydrologiske pålegg fordelt på ulike sektorer.

I tabellen er driftskostnad per år anslått for de forskjellige hydrologiske parametrene som inngår i påleggene. Det er ikke medregnet kostnader for etablering av målestasjoner eller spesielle arbeider som av og til må utføres. Spesielt vannføringsstasjoner er kostbare å etablere fordi relasjonen mellom vannstand som observeres og vannføring som beregnes, må måles opp ved hyppige besøk ved målestasjon. 
I tillegg til kostnader for de pålagte stasjonene, er driftskostnad for NVEs eget stasjonsnett også satt opp.
Kostnad i millioner kr, uten mva. Kostnadene er meget grove estimater.  
	
	Driftskostnad per år for pålagte stasjoner
	Driftskostnad per år for NVEs stasjoner

	Vannstand, vannføring
	8,5
	3,9

	Grunnvann
	0,1
	0,2

	Vanntemperatur
	1,1
	0,7

	Bre
	1,5
	1,0

	Snø
	0
	0,1

	Sedimenttransport
	0,9
	1,4

	TOTALT
	12,1
	7,3



